GULF แตกพาร์ฉลุย! ผู้ถือหุ้นไฟเขียว จับตาเทรดราคาใหม่ สัปดาห์หน้า
GULF แตกพาร์ฉลุย! ผู้ถือหุ้นไฟเขียว จับตาเทรดราคาใหม่ สัปดาห์หน้า
GULF แตกพาร์ฉลุย! ผู้ถือหุ้นไฟเขียว จับตาเทรดราคาใหม่ สัปดาห์หน้า
8 เม.ย. 2563

บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ภายหลังที่ประชุมสามัญผู้ถือหุ้นประจำปี 2563 ในวันนี้ (8 เมษายน 2563) โดยที่ประชุมสามัญผู้ถือหุ้นมีมติอนุมัติจัดสรรเงินกำไรสุทธิ ,การจ่ายเงินปันผล และการเปลี่ยนแปลงมูลค่าที่ตราไว้ของบริษัท ดังนี้
สำหรับการจัดสรรเงินกำไรสุทธิประจำปีจำนวน 155,000,045 บาท เป็นทุนสำรองตามมาตรา 116 ของพระราชบัญญัติบริษัท มหาชนจำกัด พ.ศ. 2535 (ตามที่แก้ไขเพิ่มเติม) (“พ.ร.บ. บริษัทมหาชน จำกัด”) และข้อบังคับของบริษัทฯ ข้อ 45 หรือคิดเป็นร้อยละ 5 ของกำไรสุทธิตามงบการเงินเฉพาะกิจการของบริษัทฯ ประจำปี 2562 ซึ่งมีจำนวนเท่ากับ 3,100,000,909 บาท
ขณะที่มีมติอนุมัติการจ่ายเงินปันผลสำหรับผลการดำเนินงานของบริษัทฯ ประจำปี สิ้นสุดวันที่ 31 ธันวาคม 2562 จากกำไรสุทธิและกำไรสะสมในจำนวน 1.30 บาท ต่อหุ้น รวมเป็นจำนวนเงินทั้งสิ้น 2,773,290,000บาท หรือคิดเป็นร้อยละ 89.5ของกำไรสุทธิตามงบการเงินเฉพาะกิจการของบริษัทฯ ซึ่งเป็นไปตามนโยบายการจ่ายเงินปันผลของบริษัทฯ ที่กำหนดไว้
โดยการจ่ายเงินปันผลจะจ่ายให้แก่ผู้ถือหุ้นเฉพาะผู้มีสิทธิได้รับเงินปันผลตามที่ปรากฏรายชื่อ ณ วันกำหนดรายชื่อผู้ถือหุ้นที่มีสิทธิรับเงินปันผล (Record Date) ในวันศุกร์ที่ 6 มีนาคม 2563 และกำหนดจ่ายเงินปันผลในวันอังคารที่ 28เมษายน 2563
นอกจากนี้ที่ประชุมสามัญผู้ถือหุ้นมีมติอนุมัติการเปลี่ยนแปลงมูลค่าหุ้นที่ตราไว้ของบริษัทฯ จากเดิมมูลค่าหุ้นละ 5บาท เป็นมูลค่าหุ้นละ 1 บาท โดยมีรายละเอียดการเปลี่ยนแปลงมูลค่าหุ้นที่ตราไว้ดังนี้

โดยภายหลังการเปลี่ยนแปลงมูลค่าหุ้นที่ตราไว้ ส่งผลให้ทุนจดทะเบียนเท่าเดิม อยู่ที่ 10,666,500,000 บาท ทุนที่ออกและชำระแล้วเท่าเดิม อยู่ที่ 10,666,500,000 บาท และจำนวนหุ้นเพิ่มขึ้นจากเดิม 2,133,300,000 หุ้น เป็น 10,666,500,000 หุ้น
ด้าน นางสาวยุพาพิน วังวิวัฒน์ กรรมการบริหาร และประธานเจ้าหน้าที่บริหารด้านการเงิน (CFO) ของบมจ.กัลฟ์ เอ็นเนอร์จี ดีเวลลอปเมนท์ เปิดเผยกับทีมข่าว “ข่าวหุ้นธุรกิจ” ว่า ภายหลังจากที่ผู้ถือหุ้นมีมติอนุมัติการเปลี่ยนแปลงมูลค่าที่ตราไว้ (พาร์) ของบริษัทฯในวันนี้ (8 เม.ย.63) แล้ว ทางบริษัทฯ จะต้องไปยื่นขอเปลี่ยนแปลงบริคนห์สนธิกับกรมพัฒนาธุรกิจการค้า (กระทรวงพาณิชย์) ซึ่งหลังจากนั้นจึงจะมีการยื่นเรื่องต่อตลาดหลักทรัพย์แห่งประเทศไทย (ตลท.) ต่อไป และคาดว่าหุ้น GULF จะสามารถซื้อขายในราคาพาร์ใหม่ได้ภายในช่วงสัปดาห์หน้า